P R E S S E M E D D E L E L S E

**Kurerfirma lover at halvere CO2-udledning i 2025 og være helt rene i 2050**

**Transportbranchen er en af de store CO2-udledere. Derfor bør det vække opmærksomhed, når det verdensomspændende kurerfirma DHL Express og moderselskabet Deutsche Post DHL Group nu lover at halvere sin CO2-udledning i 2025 og intet udlede i 2050. Virksomheden har sat sig nogle ambitiøse grønne mål, og har ved tidligere klimamål vist sig at nå dem hurtigere end planlagt.**

**Vallensbæk d. 11. april 2017:** ”De beslutninger vi træffer i dag er afgørende for, hvordan vores børn vil leve om 30 år,” siger Frank Appel, der er CEO for Deutsche Post DHL Group.

Med sin indsats håber Deutsche Post DHL Group, der ejer kurervirksomheden DHL Express, at bidrage med at nå målet om at begrænse den globale opvarmning til et godt stykke under to grader celsius, der er vedtaget ved klimakonferencen i Paris i 2015 (COP 21) samt det, der er FN’s agenda for 2030 om bæredygtig udvikling. Deutsche Post DHL Group ønsker også at blive markedsførende inden for grøn logistik og planlægger derfor at udvide sin portefølje af grønne produkter og tjenester for at hjælpe sine kunder med at opnå deres egne mål for en bedre beskyttelse af vores alles klima.

Koncernens klimamål om at ikke at udlede drivhusgasser i 2050 gælder både for dens egne aktiviteter og for dens underleverandører. I første omgang er blikket rettet mod fire konkrete mål, som skal nås allerede inden 2025 som en del af koncernens miljøbeskyttelsesprogram GoGreen. Det første mål handler om at reducere udledningen af drivhusgasser med 50% i forhold til niveauet fra 2007. Derudover har koncernen et mål om at forbedre livet for folk, hvor de bor og arbejder. Det skal ske ved, at Deutsche Post DHL Group — og dermed DHL Express — i 70% af alle tilfælde benytter sig af fx cykler og elektriske køretøjer ved afhentning og levering af pakker. Det tredje af de fire mål handler om, at mere end 50% af salget skal være inden for grønne løsninger, hvilket også gør kundernes forsyningskæder mere miljøvenlige. Og endelig vil koncernen uddanne og certificere 80% af sine medarbejdere som GoGreen specialister inden 2025. Dermed ønsker den tyske koncern globalt at inddrage medarbejderne i beskyttelsen af klimaet og sammen med sine partnere desuden plante en million træer hvert år.

**Har tidligere nået mål før tid**

De nye klimamål er baseret på Deutsche Post DHL Groups erfaring med sit eget klimabeskyttelsesprogram, GoGreen. Her lød et tidligere mål, at koncernen ville reducere udledningen af egne drivhusgasser med 30% i forhold til niveauet fra 2007 i 2020. Det nåede koncernen allerede i 2016 — fire år før planen takket være en lang række forskellige initiativer til at optimere flåden af køretøjer, bygninger og logistiknetværket.

Logistikkoncernens miljøbeskyttelsesprogram, GoGreen, bygger på to grundlæggende principper: ”Burn less” og ”Burn clean”. Burn less-princippet handler om at reducere energiforbruget uden at ændre energikilde fx ved at transportere flere pakker ad gangen. Burn clean fokuserer på at bruge grønne energikilder som fx elektriske køretøjer ved afhentning og levering af pakker. Ved at benytte begge principper opnår koncernen de mest optimale resultater for sin indsats. Endelig har logistikkoncernen i dag også en række standardiserede såvel som skræddersyede løsninger som en del af sine GoGreen leveringsmuligheder. Dermed kan den globale virksomhed også hjælpe sine kunder med at reducere udledningen af drivhusgasser i deres egne forsyningskæder.

**For yderligere oplysninger, kontakt venligst:**

Atli Einarsson, adm. direktør i DHL Express i Danmark på telefon: 72 39 75 01.

Evt. billeder kan findes her: <http://www.mynewsdesk.com/dk/dhl-danmark/latest_media>

DHL er verdens førende firma i logistikbranchen. DHL’s mange divisioner tilbyder en uovertruffen portefølje af logistikydelser lige fra national og international levering af pakker, internationale ekspresforsendelser, vej-, luft- og søtransport til supply chain management i industrien. Med flere end 350.000 medarbejdere i over 220 lande og områder over hele verden forbinder DHL mennesker og virksomheder sikkert og pålideligt og sørger for de globale handelsstrømme. Og med specialiserede løsninger til vækstmarkeder og industrier, herunder e-handel, teknologi, life science og sundhedspleje, energi, biler og detailhandel, samt en gennemprøvet forpligtelse til at udvise ansvarlighed og en uovertruffen tilstedeværelse på vækstmarkederne, er DHL i den grad positioneret som “The Logistics company for the world”. DHL er en del af Deutsche Post DHL Group. Den realiserede omsætning var i 2016 på mere end 57 milliarder euro.